google/wiki40b huggingface dataset:
Akcia Javor

Akcia Javor je pomenovanie spoločného armádneho projektu Česko-Slovenska a Sovietskeho zväzu, ktorého predmetom bolo vybudovanie objektov slúžiacich na uloženie špeciálnych bojových hlavíc (jadrových) sovietskej výroby na území Česko-Slovenska, ktoré by boli v prípade vojnového konfliktu medzi Východom a Západom k dispozícii na použitie česko-slovenskými raketovými vojskami.
15. decembra 1965 podpísali česko-slovenská a sovietska strana prísne tajnú Dohodu o opatreniach na zvýšenie bojovej pohotovosti raketových vojsk. V článku I. tejto dohody obidve strany jasne vyhlasujú, že sa rozhodli umiestniť jadrovú muníciu na území Československej socialistickej republiky a za tým účelom vybuduje česko-slovenská strana na základe sovietskych projektov tri špeciálne objekty, do ktorých potom sovietska strana uloží jadrovú muníciu.
Na základe tejto dohody boli potom na území ČSSR v rokoch 1966 až 1969 vybudované tri zvláštne objekty (Javor 50, Javor 51 a Javor 52). Posledný objekt bol daný do užívania sovietskej strane na konci roka 1969. Sklady pre jadrovú muníciu boli železobetónové, boli zapustené v zemi a na zničenie takéhoto objektu nepriateľom by bola potrebná jadrová nálož so silou 3 megatony. Objekty mali kompletné zázemie: budovy štábu, bytovky, telocvičňu, garáže a pod. Česko-Slovensko po celú dobu existencie týchto tajných skladov zabezpečovalo bezplatne dodávku elektriny, vody a paliva.
Existencia týchto objektov bola predmetom prísneho utajenia. Za tým účelom bola vypracovaná krycia legenda – objekty boli podľa oficiálnej verzie spojárske. Celkový počet sovietskych vojakov bol stanovený na 660, okrem toho tu boli tiež občianski pracovníci a rodinní príslušníci. Pri každom objekte bola tiež zabezpečovacia jednotka ČSĽA s 9 vojakmi, ostatné osadenstvo bolo výhradne sovietske. V prípade vojnového konfliktu so Západom by sovietska strana vydávala jadrovú muníciu česko-slovenským raketovým vojskám.
Sovietska armáda tieto objekty využívala až do svojho odchodu z územia Česko-Slovenska v roku 1990, kedy boli odovzdané česko-slovenskej strane. Doteraz nie je preukázané, či boli v týchto skladoch jadrové hlavice skutočne uložené.
V objekte Javor 51 v Brdoch medzi obcami obcami Míšov a Borovno je od roku 2013 otvorené múzeum studenej vojny – Atom muzeum, o vznik ktorého sa pričinila skupina dobrovoľných nadšencov združených v Nadácii železnej opony.
Paulhiac

Poloha

Obec má rozlohu 21,89 km². Najvyšší bod je položený 183 m n. m. a najnižší bod 83 m n. m.

Obyvateľstvo

Počet obyvateľov obce je 304 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ferrières (Somme)

Poloha

Obec má rozlohu 3,47 km². Najvyšší bod je položený 115 m n. m. a najnižší bod 59 m n. m.

Obyvateľstvo

Počet obyvateľov obce je 462 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ambiegna

Poloha

Obec má rozlohu 6,12 km². Najvyšší bod je položený 441 m n. m. a najnižší bod 8 m n. m.

Obyvateľstvo

Počet obyvateľov obce je 63 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Francúzska a indiánska vojna

Francúzska a indiánska vojna je časť sedemročnej vojny, ktorá sa odohrávala na severoamerickom bojisku. Stretli sa v nej Spojené kráľovstvo a Francúzsko podporované svojimi indiánskymi spojencami.

Priebeh

Napätie medzi anglickou a francúzskou stranou eskalovalo už v roku 1754 menšími zrážkami. Zo začiatku kvôli nejednotnosti britských koloniálnych a kráľovských inštitúcii (každá kolónia mala vlastný kongres a guvernéra, ktorí rozhodovali o nasadení koloniálnych milícií a prostriedkov) mala prevahu francúzska strana. V roku 1755 zorganizovaná výprava pod velením generála Braddocka (na ktorej sa zúčastnil aj George Washington) mala za úlohu obsadiť francúzsku pevnosť Fort Duquesne v údolí Ohia. Expedícia však skončila katastrofou neďaleko rieky Monongahela. Celé dva pluky vrátane pomocných milícií boli rozprášené Francúzmi a Indiánmi útočiacimi zo zálohy. Generál Braddock bol smrteľne ranený.
V roku 1756 do Ameriky priplával s posilami markíz de Montcalm. Dobytím pevnosti Fort William Henry, pri jazere Lake George, zaistil Francúzom dôležité strategické pozície. Ale v roku 1757 sa britské kráľovské a koloniálne sily konečne zorganizovali, čo im umožnilo využiť obrovskú presilu ľudských zdrojov a hospodárskych prostriedkov, ktorú anglické kolónie nad francúzskymi mali. Britské kráľovské pluky a koloniálne milície sa potom vylodili pri francúzskej pevnosti Louisbourg, ktorá mala chrániť vjazd do Zálivu svätého Vavrinca, a dobyli ju (na druhý raz, po prvom dobytí v roku 1745 bola Francúzsku vrátená), čím definitívne odrezali Nové Francúzsko od dodávok z materskej krajiny.
Vojna sa však ešte zďaleka neskončila: 8. júla 1758 pripravil Montcalm zdrvujúcu porážku 5x silnejšej britskej armáde v bitke pri Carillone, napriek tomuto skvelému víťazstvu musel stále ustupovať.
V roku 1759 Montcalm najprv ešte odrazil britský pokus o vylodenie pri Montmorencyho vodopádoch, avšak vzápätí sa vylodili jednotky generála Wolfa pri Quebecu a zvíťazili nad Francúzmi v bitke na Abrahamovej pláni neďaleko mesta. Generáli Wolfe i Montcalm boli v bitke smrteľne ranení.
Pádom Montrealu v roku 1760 francúzska nadvláda nad Novým Francúzskom prestala fakticky existovať. Vojna skončila zánikom Nového Francúzska, ktorú úplne ovládli britské jednotky.

Uzavretie mieru

V novembri 1762 sa emisári troch panovníkov – Ľudovíta XV., Juraja III. a Karola III. dohodli na mierovej dohode. Francúzsko odstúpilo Veľkej Británii Kanadu (Louisianu predala svojmu spojencovi Španielsku), uznalo stratu Akádie (bez ostrovov Saint Pierre a Miquelon), stratilo Grenadu a Grenadíny. Francúzsku boli vrátené ostrovy Martinik, Guadaloupe, Désirade a Marie-Galante. Briti sľúbili opustiť Havanu a Španieli postúpili Veľkej Británii Floridu. Na začiatku decembra prerokúval parlament Veľkej Británie tieto články a zazneli i kritické ohlasy, napriek tomu zmluva bola podpísaná 10. februára 1763.
Mesnil-Saint-Laurent

Poloha

Obec má rozlohu 5,45 km². Najvyšší bod je položený 126 m n. m. a najnižší bod 82 m n. m.

Obyvateľstvo

Počet obyvateľov obce je 450 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pavol Zůbek

Ďalšie pôsobenie

Na rozdiel od svojho brata neostal v Nórsku, ale vrátil sa do Košíc. V júli 2008 sa stal manažérom seniorského mužstva HC Košice. 15. decembra 2009 sa stal asistentom trénera, pri jeho pôsobení získali Košice tri majstrovské tituly v rade. Je ženatý, s manželkou Katarínou majú dcéru Michaelu a syna Pavla.
Saint-Austremoine

Poloha

Obec má rozlohu 11,55 km². Najvyšší bod je položený 1 044 m n. m. a najnižší bod 527 m n. m.

Obyvateľstvo

Počet obyvateľov obce je 50 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vrták

Rezné hrany

Vrták má na hrote dve rezné hrany (tvorené prienikom obrysu žliabku a kužeľovitého zbrúsenia hrotu). Rezné hrany sú spojené priečnou hranou, ktorá materiál nereže iba deformuje a škriabe. Pre vŕtanie hlbokých otvorov sa používajú vrtáky s vytvorenými žliabkami na čele, alebo chrbte rezného klina, ktoré spôsobia delenie triesky.
Hrana žliabku skrutkovicového vrtáka je opatrená fazetkou a na dotyk je ostrá. Vrták však v žiadnom prípade nereže bočnými hranami žliabku, jeho pracovnou časťou sú iba vyššie uvedené hrany na hrote. Fazetka slúži na vedenie vrtáka v otvore.

Ostrenie

Vrtáky z rýchloreznej ocele sa brúsia na chrbte rezného klina, čo je v tomto prípade hrot vrtáka. Hrot podbrusuje do kužeľa v špeciálnych prípravkoch, tak aby sa plocha za reznou hranou netrela o materiál.

Delový vrták

Delový vrták je špeciálny vrták na vŕtanie presných otvorov do hĺbky až 20 a viac násobku priemeru. Nemá skrutkovicu, je to len valec s jedným rezným hrotom. Má navyše vnútorný kanál na prívod chladiacej kvapaliny. Pracovná časť má vytvorené 3 vodiace plôšky, a je vyrobená z rýchloreznej ocele, stopka vrtáka je vyrobená z bežnej konštrukčnej ocele. Pre ťažšie podmienky pri vŕtaní ocelí vyššej pevnosti je rezná hrana aj vodiace plôšky zo spekaných karbidov.
Pomerne často sa používa aj STS-vrták (Single tube system alebo BTA-vrták), kde sa chladiaca kvapalina privádza pod tlakom po obvode vrtáka a vnútorným kanálom sa odvádza trieska.

Strediaci vrták

Strediaci vrták (navrtavák) sa používa pre presné vŕtanie strediacich jamiek. Môžu byť jednostranné, alebo obojstranné. Rezná hrana môže byť jednoduchá alebo lomená. Výroba obojstranných vrtákov je ekonomickejšia, pretože sa použitá nástrojová oceľ lepšie využije.

Kopijovitý vrták

Je najstarší, používa sa pre hrubé vŕtanie, pretože je málo presný.

Korunový vrták

Pre vŕtanie veľkých otvorov do hrubého plechu.
Troponín

Troponín je druh bielkoviny, makromolekula, ktorá je súčasťou kontraktilného aparátu svalového vlákna, konkrétne aktínového myofilamentu.

Využitie v medicíne

Troponín sa uvoľňuje z poškodeného srdcového svalu. Nakoľko je to bielkovina, špecifická len pre srdcový sval, zvýšenie jeho hladiny v krvi sa používa v diagnostike akútneho infarktu myokardu, myokarditídy, iischemickej choroby srdca.
Loubersan

Poloha

Obec má rozlohu 10,77 km². Najvyšší bod je položený 272 m n. m. a najnižší bod 171 m n. m.

Obyvateľstvo

Počet obyvateľov obce je 175 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Plech

Plech je plochá kovová platňa, čiže rovinná platňa, ktorej hrúbka je rádovo menšia ako jej ostatné rozmery. Plech je materiál slúžiaci ako polotovar pre strojárenskú a stavebnú výrobu. Plech sa najčastejšie vyrába valcovaním za tepla a za studena, ale možno ho vyrobiť aj odlievaním, kovaním resp. ťahaním. Najviac používaný je oceľový plech, ale vyrábajú sa aj plechy z iných kovových materiálov napr. hliníkové, medené, mosadzné a pod. Hlavným parametrom definujúcim plech je jeho hrúbka. Hrúbka plechu je normalizovaná. Plechy tenšie ako cca 0 1 mm nazývame kovové fólie, plechy hrubšie ako cca 15 mm nazývame kovové platne.

Tvarovaný plech

Plech sa vyrába nielen ako ploché platne, ale aj tvarovaný (profilovaný). Profilovanie zvyšuje pevnosť plechu voči ohybu (platňa je samonosná) a dá sa priamo použiť ako stavebný dielec.

Oceľový plech

Oceľový plech je mnohostranný materiál, využívaný hlavne pre výrobu karosérií strojov, najčastejšie automobilov. Je relatívne ľahko tvarovateľný, dostatočne pevný a odolný. Nevýhodou je, že oceľ ľahko podlieha korózii, preto sa surový oceľový plech používa len v nekorozívnom prostredí. Plech sa ochraňuje ochranným náterom farbou alebo plastovým povlakom, alebo ochrannou kovovou vrstvou. Plech sa pokovuje kovmi odolnejšími voči korózii napr. zinok, cín, nikel, chróm a pod. Povrchová vrstva sa nanáša žiarovo, alebo elektroliticky. Medené, mosadzné, hliníkové, titánové plechy sú voči štandardne korozívnemu (vonkajšiemu) prostrediu odolné. Plech sa ďalej spracúvava lisovaním, dierovaním, strihaním, ohýbaním a klampiarskymi technológiami.

Pozinkovaný plech

Pozinkovaný plech patrí k najčastejšie používaným povrchovo upraveným plechom. Zinok vytvára so železom v oceli elektrický článok, v ktorom dochádza iba ku korózii zinkovej vrstvy.

Pocínovaný plech

Používa sa hlavne v potravinárskom priemysle, pretože cín a jeho zliatiny nie su pre človeka jedovaté a nerozpúšťajú sa v organických kyselinách obsiahnutých v potravinách.

Medený plech

Používa sa hlavne na výrobu striech pre svoju mimoriadnu odolnosť voči kyseline uhličitej (dážď). Na povrchu vytvorí tenkú vrstvu oxidov, ktorá je odolná voči ďalšej korózii. Problémom je len kombinácia meď – oceľ, ktorá vytvára elektrochemické články podporujúce koróziu.
Lédas-et-Penthiès

Polohopis

Lédas-et-Penthiès má rozlohu 12,53 km². Najvyšší bod je položený 552 m n. m. a najnižší bod 406 m n. m.

Obyvateľstvo

Lédas-et-Penthiès má 163 obyvateľov (2009).
Graf vývoja obyvateľstva:
Zdroje: INSEE
Boisset-lès-Montrond

Poloha

Obec má rozlohu 8,01 km². Najvyšší bod je položený 379 m n. m. a najnižší bod 337 m n. m.

Obyvateľstvo

Počet obyvateľov obce je 1 068 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hasselt

Naboženstvo

Mesto je sídlom rímskokatolíckej diecézy.
IS-1

Vývoj a konštrukcia

Na prelome rokov 1942 a 1943 sa vývoj sovietskych ťažkých tankov dostal do slepej uličky. Existujúce ťažké tanky série KV neboli dostatočne výkonné, aby dokázali prekonať nemecké tanky typu Tiger a Panther ani svojim pancierovaním, ani výkonom kanónu. Sovietski konštruktéri sa snažili riešiť prvý problém tankov KV-1 zväčšovaním pancierovania, avšak to nestačilo. Tanky nemali dostatočne výkonné motory, takže poklesla ich rýchlosť aj celková pohyblivosť. Okrem toho ich 76,2 mm protitankové kanóny pri čelnom strete s novými nemeckými obrnencami neboli efektívne. Nemecké tanky dokázali nepriateľa zlikvidovať spravidla skôr, ako sa dostal na účinnú vzdialenosť, z ktorej by ich mohol ohroziť. Sovieti preto príprave nového ťažkého tanku dali vysokú prioritu.
Prípravou bolo poverené konštrukčné oddelenie pod vedením gen. Kotina. Urýchlene začali s vývojom nového ťažkého tanku, ktorý mal ako hlavnú výzbroj 85 mm kanón D-5T, osvedčenú zbraň zo stíhača tankov SU-85. Samotný podvozok bol odvodený z tankov série KV a odpružený torznými tyčami. Čelná stena podvozkovej vane mala hrúbku 100 mm, stena pred vodičom bola silná 120 mm. Veža tanku bola odlievaná, podobne ako KV-85 či KV-1S, a po všetkých stranách mala 100 mm a na strope 30 mm. Okrem 85 mm kanónu D-5T bol vedľa neho umiestnený koaxiálny guľomet kalibru 7,62 mm. Ďalší guľomet bol umiestnený v zadnej stene veže. Kanón D-5T využíval 3 druhy munície, počet nábojov bol 59, pre guľomety 2520 nábojov. Ako pohonnú jednotku využíval motor V-2IS s výkonom 520 konských síl, ktorý dovoľoval tanku pohybovať sa maximálnou rýchlosťou po ceste 37 km/h. Celková hmotnosť tanku bola 46 ton.

Bojové nasadenie

Tank IS-1 bol oficiálne prijatý do služby 4. septembra 1943. Po prvýkrát boli bojovo nasadené v roku 1944 počas bojov kosuňsko-ševčenkovskej operácie v rámci jednotiek 5. gardovej tankovej armády. Avšak nie veľmi šťastne, pretože 5 tankov, ktoré zahájili útok v dedine, bolo zničených nemeckou delostreleckou paľbou. Prvé zdokumentované stretnutie tanku IS-1 s Tigrom sa odohralo dňa 4. marca 1944. Boli celkom úspešné - zneškodnili 2 Tigre, z toho prišli o jeden IS-1 a dva boli poškodené. Aj tieto štatistiky však neboli presvedčivé. Bolo zjavné, že stroj by mal byť vybavený efektívnejším kanónom. Onedlho bol preto IS-1 modernizovaný a nahradený strojmi IS-2, ktoré efektívne skĺbili kvalitné pancierovanie, dostatočnú mobilitu a silnú výzbroj.
Letné olympijské hry 1924

Kandidátske mestá

O usporiadanie 8. olympijských hier sa uchádzali ešte Amsterdam (Holandsko), Barcelona (Španielsko), Los Angeles (USA - Kalifornia), Praha (Česko-Slovensko), a Rím (Taliansko).
Aggeus

Aggeus (iné názvy: Ageus, Haggeus, zriedkavo Agej, z hebrejčiny Hagijah, Haggaj; hebr. חַגַּי‎ Chaggaj) bol starozákonný prorok.
Pôsobil v Jeruzaleme v období po návrate z babylonského zajatia. Vystúpil počas panovania kráľa Dáreia. Vyzýval na pokračovanie stavby chrámu, k čomu povzbudzoval Zerubábela a veľkňaza Jozueho.
Predpovedal, že sláva novopostaveného chrámu bude väčšia než sláva Šalamúnovho chrámu. Pretože prorok pôsobil len krátky čas, možno predpokladať, že bol pokročilejšieho veku a mohol si pamätať ešte chrám spred babylonského zajatia.
Gréckokatolícka a pravoslávna cirkev si proroka Aggea pripomínajú 16. decembra.
Stavebnicová metóda

Stavebnicová metóda (z angl. build-up model) je empirická metóda odhadu očakávanej výnosnosti vlastného kapitálu vo WACC (priemerné vážené náklady kapitálu).
Kalkulovaná úroková miera zostavená stavebnicovou metódou, podobne ako metóda CAPM (Capital Asset Pricing Model) zahŕňa: (1) bezrizikovú úrokovú mieru (väčšinou výnosnosť štátnych dlhopisov) a (2) prirážok za špecifické riziká. Hlavnou odlišnosťou týchto dvoch metód je, že stavebnicová metóda nezahŕňa faktor β, ktorý zachytáva systematické riziko. Algebricky sa dá stavebnicová metóda zachytiť nasledovne:
 E(R_i) = R_f + RP 
kde:
 E(R_i)  sú náklady vlastného kapitálu
 E(R_f)  je bezriziková úroková miera
 RP  je riziková prémia, ktorá pozostáva z rôznych faktorov v základnom členení ako faktory obchodného rizika (faktory rizika trhu na ktorom subjekt pôsobí, faktory súvisiace s veľkosťou podniku a iné špecifické faktory) a faktory finančného rizika (riziko kolísania peňažných tokov).
Stavebnicová metóda je založená na subjektívnom a nie tržnom hodnotení rizika. V praxi existuje veľké množstvo variant stavebnicovej metódy.
Chaillac

Poloha

Obec má rozlohu 59,79 km². Najvyšší bod je položený 253 m n. m. a najnižší bod 122 m n. m.

Obyvateľstvo

Počet obyvateľov obce je 1 100 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bookerova cena

The Man Booker Prize (pôvodný názov do roku 2002 Booker-McConnell Prize, často skracovaný na Booker Prize) alebo Bookerova cena je prestížne ocenenie za literatúru udelované britskými novinármi, vydavateľmi, literárnymi kritikmi inými osobnosťami. Jej laureátmi sa každý rok môže stať prozaik alebo prozaička pochádzajúca z Veľkej Británie alebo ktorejkoľvek bývalej britskej kolónie. Udeľuje sa od roku 1968.
Bookerovu cenu nemôže získať románopisec amerického pôvodu. Možno v tom hľadať určitú súvislosť s prestížnou americkou Pulitzerovou cenou, ktorú nemôže získať britskí spisovatelia.
K najzaujímavejším oceneným osobnostiam patrí Vidiadhar Surajprasad Naipaul za román In a Free State, Iris Murdochová za román The Sea, the Sea, William Golding za román Rites of Passage, James Gordon Farrell za The Siege of Krishnapur  alebo autor indického pôvodu Salman Rushdie (na ktorého bola udelená fatwa), ktorý ocenenia získal za knihu Midnight Children. 
Hneď dvakrát sa nositeľom Bookerovej ceny stal autor juhoafrického pôvodu John Maxwell Coetzee a austrálsky spisovateľ Peter Carey.
Cengelka

Prameň

Pramení v Myjavskej pahorkatine na juhovýchodnom svahu Baranca (431,8 m n. m.) v nadmorskej výške približne 400 m n. m.
Turandot

História vzniku

Puccini sa dohadoval s libretistami Adamim a Simonim na novej opere. Po čase diskutovania padla mienka o Gozzim, že by mohla nejaká jeho hra byť prameňom k vzniku novej opery. Puccini si zohnal Gozziho "Fiabe" (Rozprávky). Po preštudovaní tejto zbierky sa usúdilo, že by to mohla byť "Turandot".
Najvážnejším problémom pri vzniku opery bola nespokojnosť Pucciniho s finále. Dal ho libretistom prepracovať, čo ho rok zdržalo v práci. Keby nedal finále prepracovať, je možné. že by operu dokončil.
Vývin (rast)

Vývoj

Vývoj – prevládajú kvalitatívne zmeny. Prejavuje sa zmenou funkcií buniek, tkanív a orgánov, postupnou diferenciáciou častí tela, vznikom nových funkcií a orgánov
Individuálny vývoj – ontogenéza – nasleduje po počatí a je výsledkom pôsobenia dedičného založenia a životného prostredia jednica
Vývojové štádiá rastu: PRENATÁLNE – začína oplodnením vajíčka a končí pôrodom. Delí sa na:

  Blastogenézu – je obdobie ryhovania zygoty, množenia buniek
                 a vytvorenie blastomerov – moruly

  Embryogenézu – je obdobie formovania embrya, zakladajú sa orgány, 
                 vytvárajú sa časti tela a formuje sa placenta

  Fetogenéza – začína utvorením plodu a končí narodením
POSTNATÁLNE – začína pôrodom a končí telesnou dospelosťou, starobou, prirodzenou smrťou. Člení sa na:
a) obdobie od narodenia po nezávislosť od matky – mledzivová výživa
b) obdobie mliečnej výživy
c) obdobie výživy pevnou stravou
d) obdobie pohlavného dospievania
e) obdobie dospelosti – pohlavná, chovná a telesná dospelosť
f) starnutie organizmu a prirodzená smrť
Logický výraz

Logický výraz je postupnosť znakov tvorená z nasledujúcich základných logických znakov:
1. ż, /\, \/, ->, <->, ( ), (đ|x), (\-/x).
2. p , p ,... p.
o 1 n
3. P (x ), P (x )...
o 1 o 2
P (x ), P (x )...
1 1 1 2
Q (x , x ), Q (x , x ),... Q (x , x ).
o 1 2 1 1 2 n i k
Z týchto základnych logických znakov sa tvoria výrazy výrokovej logiky induktívnou definíciou.
Zámok Juval

Súčasnosť

V roku 1983 získal pevnosť Reinhold Messner a začal ju postupne rekonštruovať. V jednej časti hradu vybudoval z pôvodných miestností pracovňu a obytné priestory. Pivnice použil ako skladisko expedičného materiálu a výbavy. Celý hrad poskytuje priestory pre múzeum tibetských artefaktov. Zadná časť hradu s vežou nebola prebudovaná a slúži ako auditórium, kde sa konajú aj malé koncerty. V súčasnosti funguje ako múzeum, vináreň, organická farma a tradičný hostinec.

Rekonštrukcia

V priebehu celej rekonštrukcie si mal hrad zachovať pôvodný charakter. Z tohto dôvodu nebola obnovená strecha na veži, namiesto nej bol použitý novotvar – ľahká sklená strecha, ktorá udržuje ráz hradnej ruiny a pritom zabraňuje ďalšej erózií a poškodzovaniu múrov.
Konštrukcia sedlovej strechy sa tvarom prispôsobuje pôvodnej strešnej konštrukcii hradu. Na múry z lomového kameňa sa položili nosníky ako pomúrnice, ktoré jadrovými vrtmi a navarenými oceľovými rúrami bodovo zasahujú do múrov. Na týchto pomúrniciach sú ukotvené horné pásnice vzopätých nosníkov, ktoré preklenujú celú miestnosť.
Tabule skla podopreté štyrmi kĺbovými bodovými držiakmi a vyvažovacími nosníkmi sú ešte raz podpäté v smere sklonu strechy. Sklené tabule uložené s prekrytím sa hviezdicovo rozdelili na základe lichobežníkového pôdorysu, takže pre každú tabuľu skla vyšli rozdielne rozmery. Presah strechy je dookola 25 až 40 cm. V smere obrannej veže sa horné pásnice vzopätých nosníkov zapustili do steny, vzdialenosť skla od steny je približne 3 cm.
Genlis

Poloha

Obec má rozlohu 12,08 km². Najvyšší bod je položený 205 m n. m. a najnižší bod 193 m n. m.

Obyvateľstvo

Počet obyvateľov obce je 5 588 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
ISO 3166-2:LA

Kódy ISO 3166-2 pre Laos identifikujú 16 provincií. Prvá časť (LA) je medzinárodný kód pre Laos, druhá časť pozostáva z dvoch písmen identifikujúcich provinciu.

Zoznam kódov

LA-AT Attapu (Attapu)
LA-BK Bokeo (Ban Houayxay)
LA-BL Bolikhamxai (Pakxan)
LA-CH Champasak (Pakxe)
LA-HO Houaphan (Sam Neua)
LA-KH Khammouan (Thakhek)
LA-LM Louang Namtha (Louang Namtha)
LA-LP Louangphabang (Louagphabang)
LA-OU Oudomxai (Muang Xay)
LA-PH Phôngsali (Phôngsali)
LA-SL Salavan (Salavan)
LA-SV Savannakhét (Savannakhét)
LA-VI Vientiane (Muang Phôn-Hông)
LA-VT Vientiane (Vientiane)
LA-XA Xaignabouli (Muang Xayabury)
LA-XE Xekong (Ban Phone)
LA-XI Xiangkhoang (Phonsavan)
LA-XN Xaisomboun (Ban Mouang Cha)
Igor Murín

Hráčska kariéra

S hokejom začínal ako šesť ročný v rodnom Trenčíne. V Trenčíne pôsobil nepretržite až do sezóny 2001/2002. Za prvé obdobie jeho pôsobenia v tomto klube vyhral jedenkrát federálnu ligu (1991/92) a dvakrát slovenskú najvyššiu súťaž (93/94, 96/97). Následne si to ešte počas tejto sezóny namieril do ruského Metalurgu Novkouzneck. Tam však nastúpil len na šesť zápasov. Od sezóny 2003/2004 bolo jeho meno na takmer celých 6 sezón spojené s českým klubom HC Zlín. (V tej dobe HC Hamé Zlín či HC RI Okna Zlín, momentálne PSG Zlín) Tu sa stal aj majstrom českej extraligy a to v sezóne 2003/2004, kedy bol vyhlásený zároveň aj za najlepšieho brankára súťaže. 
V sezóne 2008/2009 opustil Zlín a dochytal ju vo Zvolene. Následne sa opäť vrátil do Dukly, kde však tentoraz plnil pozíciu dvojky či trojky. Počas sezóny 2010/2011 sa ocitol aj na hosťovaní v prvoligovej Považskej Bystrici. Pred koncom sezóny po ňom siahla Žilina, aby jej svojimi skúsenosťami pomohol udržať sa v extralige v barážových bojoch. To sa mu podarilo a v nasledujúcej sezóne odchytal za Žilinu ešte 9 zápasov. 
V sezóne 2012/13 pôsobil v Žiline ako tréner brankárov.

Úspechy

1991/92
Víťaz Českej a Slovenskej národnej ligy
1992/93
Víťaz Slovenskej prvej ligy
1993/94
Víťaz Slovenskej najvyššej ligy
1996/97
1. miesto v Slovenskej Extralige
2003/2004
1. miesto v Českej Extralige

Ocenenia

1995/96 – Cena pre najlepšieho brankára Slovenskej extraligy
1996/97 – Cena pre najlepšieho brankára Slovenskej extraligy
1999/00 – Cena pre najlepšieho brankára Slovenskej extraligy
2000/01 – Cena pre najlepšieho brankára v play-off Slovenskej extraligy
2003/04 – Cena pre najlepšieho brankára Českej extraligy
2004/05 – Cena pre najlepšieho brankára Slovenskej extraligy